Document ID: 31992R0832

ΚΑΝΟΝΙΣΜΟΣ (ΕΟΚ) αριθ. 832/92 ΤΟΥ ΣΥΜΒΟΥΛΙΟΥ
της 30ής Μαρτίου 1992
για την τροποποίηση του κανονισμού (ΕΟΚ) αριθ. 790/89 για τον καθορισμό της κατ' αποκοπήν συμπληρωματικής ενίσχυσης για τη σύσταση οργανώσεων παραγωγών καθώς και του ανώτατου ορίου της ενίσχυσης για τη βελτίωση της ποιότητας και της εμπορίας στον τομέα των καρπών με κέλυφος και των χαρουπιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής αγοράς στον τομέα των οπωροκηπευτικών (1), και ιδίως το άρθρο 14β παράγραφος 4,
την πρόταση της Επιτροπής,
Εκτιμώντας:
ότι κατ' εφαρμογή του άρθρου 14β του κανονισμού (ΕΟΚ) αριθ. 1035/72 η κατ' αποκοπή συμπληρωματική ενίσχυση για την ενθάρρυνση της σύστασης οργανώσεων παραγωγών καρπών με κέλυφος και χαρουπιών υπολογίζεται επί των ποσοτήτων των προϊόντων που τίθενται σε εμπορία από τις εν λόγω οργανώσεις κατά τη διάρκεια της πρώτης περιόδου εμπορίας που έπεται της ημερομηνίας της ειδικής αναγνώρισης των οργανώσεων αυτών 7
ότι ιδιαίτερα δυσμενείς κλιματολογικές συνθήκες, που παρατηρούνται σε μια περιοχή παραγωγής κατά τη διάρκεια της συγκομιδής που είναι καθοριστική για τον υπολογισμό της ενίσχυσης, ενδέχεται να δημιουργήσουν σημαντικές στρεβλώσεις στην εφαρμογή αυτού του καθεστώτος συμπληρωματικής ενίσχυσης 7 ότι, για την ορθή εφαρμογή αυτού του καθεστώτος θα πρέπει να προβλεφθεί, σύμφωνα με τον κανονισμό (ΕΟΚ) αριθ. 790/89 (2), ότι κατόπιν αιτιολογημένης αίτησης της ενδιαφερόμενης οργάνωσης παραγωγών, η ενίσχυση υπολογίζεται, σε παρόμοια περίπτωση, σε συνάρτηση με τις ποσότητες που τέθηκαν σε εμπορία κατά την περίοδο εμπορίας που έπεται της περιόδου εμπορίας κατά την οποία παρατηρήθηκαν κυρίως οι ανωτέρω δυσμενείς συνθήκες,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 του κανονισμού (ΕΟΚ) αριθ. 790/89 προστίθεται το ακόλουθο κείμενο:
«Για την εφαρμογή του προαναφερόμενου άρθρου 14β παράγραφος 2, εφόσον, λόγω δυσμενών κλιματολογικών συνθηκών που παρατηρούνται σε μια περιοχή παραγωγής, η συγκομιδή των οργανώσεων παραγωγών μειώνεται περισσότερο από 20 %, η αρμόδια αρχή, κατόπιν αιτιολογημένης αίτησης των οργανώσεων αυτών, υπολογίζει το ποσό της ενίσχυσης σε συνάρτηση με τις ποσότητες που τίθενται σε εμπορία από τις οργανώσεις κατά τη διάρκεια της δευτέρας περιόδου εμπορίας που έπεται της ημερομηνίας της ειδικής αναγνώρισης.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εντούτοις, κατόπιν αίτησης των ενδιαφερόμενων οργανώσεων παραγωγών, οι διατάξεις του πρώτου άρθρου εφαρμόζονται από την έναρξη ισχύος των διατάξεων του τίτλου ΙΙα του κανονισμού (ΕΟΚ) αριθ. 1035/72.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Μαρτίου 1992.

Labels: 17
19
6